**Приети сигнали по „Зеления телефон”, „дежурния телефон“ и електронна поща в РИОСВ - Враца за**

**МАЙ 2020 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 07.05.2020г. | Сигнал постъпил на „дежурен“ телефон в РИОСВ-Враца от тел. 112 | Сигнал постъпил на „дежурен“ телефон в РИОСВ-Враца от тел. 112 относно запалено сметище в района на с. Паволче, общ. Враца | РИОСВ-Враца  РД ПБЗН-Враца | От експерти на РИОСВ-Враца е извършена незабавна проверка при която е констатирано, че на терен, находящ се от лявата страна на земен път отклоняващ се от ул. „Калоян“ при трафопоста и водещ към лозята са били запалени изхвърлени до пътя и по склона отпадъци. Не е установено лицето запалило отпадъците. От страна на РД ПБЗН-Враца са предприети дейности по потушаване на пожара. При огледа е констатирано наличие на строителни отпадъци на 2-3 места до пътя, както и разпилени единични бройки пластмасови отпадъци от опаковки по склона.  На кмета на населеното място е дадено предписание за почистване на отпадъците и предприемане на действия за ограничаване на достъпа до терена, с цел недопускане на повторно замърсяване. |
| 2. | 08.05.2020г. | Сигнал постъпил в МОСВ и препратен по компетентност в РИОСВ- Враца | Сигнал постъпил в МОСВ и препратен по компетентност в РИОСВ- Враца относно замърсяване на околната среда от млекопреработвателно предприятие в с. Чирен | РИОСВ-Враца  ОДБХ-Враца,  БДДР-Плевен,  Община Враца | Млекопреработвателното предприятие е титуляр на Разрешително за ползване на воден обект за заустване на отпадъчни води, издадено от директора на БДДР-Плевен. Съгласно Разрешителното се разрешава заустване във воден обект (дере) на смесен поток производствени и битово-фекални отпадъчни води, пречистени в локална пречиствателна станция за отпадъчни води /ЛПСВ/. Пречиствателната станция е с механично, физико-химично и биологично пречистване и работи на автоматичен режим.  Във връзка с постъпилия сигнал, на 12.05.2020г. от експерти на РИОСВ-Враца, съвместно с представители на Басейнова Дирекция „Дунавски Район“-Плевен, ОДБХ-Враца, община Враца е извършена проверка на млекопреработвателното предприятие. По време на проверката са взети водни проби за анализ от Регионална лаборатория-Враца към Изпълнителна агенция по околна среда от отпадъчните води от изход ЛПСОВ. При последвалия лабораторен анализ на водните проби, са установени незначителни превишения над индивидуалните емисионни ограничения, поставени в Разрешителното за ползване на воден обект за заустване на отпадъчни води. На фирмата ще бъде издадено Наказателно постановление за налагане на текуща санкция.  Извършен е оглед и обход на площадката на предприятието и на района около него, при което е констатирано:  В северозападната част на имота, на бетонирана площадка е обособена зона за измиване на автомобили и отпадъчната вода е включена посредством временно поставена PVC тръба към дъждовно-отводнителна бетонова тръба, изградена за отвеждане на дъждовните води от площадката. Изходът на тръбата е към съседни затревени терени и няма изтичане към воден обект. В момента на проверката от тръбата не изтича вода. С цел предотвратяване изтичането на замърсени води към съседни терени, на фирмата е дадено предписание, в най-кратък срок да бъде демонтирана PVC тръбата и използване на дъждовно-отводнителната бетонова тръба само за дъждовни води. От експерти на РИОСВ-Враца е извършен последващ контрол, относно изпълнение на даденото предписание. Констатирано е, че същото е изпълнено.  Отпадъчният продукт от преработка на млякото се предава на животновъдни обекти от региона за храна на животни, за което са представени договори. От представителите на ОДБХ-Враца, отдел „Контрол на храните“ е извършена пълна проследимост на количеството преработено сурово мляко и отделената СЖП-категория III суроватка за храна на животни. Констатирано е пълно съответствие и не са констатирани нарушения.  При извършения от комисията обход и оглед на района не е констатирано нерегламентирано изхвърляне на суроватка или други отпадъчни продукти. Не е констатирано замърсяване на водни обекти. |
| 3. | 18.05.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно намерен в безпомощно състояние екземпляр от рода Авлига. | РИОСВ-Враца | При проверката е констатирано, че се касае за екземпляр от вида Авлига. Птицата е намерена на пътя между гр. Мездра и гр. Враца, където е стояла на пътя в неподвижно състояние, с разперени крила и видимо стресирана. Поради съмнения за фрактура на едното крило, екземплярът незабавно е транспортиран във ветеринарна клиника „Добро хрумване“ в гр. София за установяване на състоянието и лечение. |
| 4. | 21.05.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно нерегламентирано изкупуване на охлюви в с. Михайлово, общ. Хайредин | РИОСВ-Враца | Извършена е проверка на място при която е констатирано, че физическо лице в двора си съхранява около 30-40 кг. живи охлюви. За организирания пункт за изкупуване на охлюви с търговски цели няма подадено Заявление в РИОСВ-Враца. Деянието представлява нарушение на Заповед № РД-361/09.04.2004г. на министъра на околната среда и водите относно режимите, реда и условията за ползване, изкупуване с цел търговия в страната и изнасяне през граница на живи охлюви, черупки и месо от тях.  За констатираното нарушение на физическото лице е съставен Акт за установено административно нарушение и предстои произнасяне по административно-наказателната преписка. |
| 5. | 21.05.2020г. | Сигнал постъпил на стационарен телефон в РИОСВ-Враца | Сигнал относно замърсяване на река Въртешница при с. Бели извор, вследствие изтичане на непречистени води от ПСОВ-Враца | РИОСВ-Враца | Извършена е незабавна проверка на място. Взети са водни проби за анализ от канала след ПСОВ - Враца, отвеждащ смесен поток от пречистени в ПСОВ битово-фекални и производствени отпадъчни води и дъждовни води от канализационната система на гр. Враца, както и от повърхностни води от р. Въртешница при с. Бели извор. При последвалия лабораторен анализ на водните проби, не са установени превишения над индивидуалните емисионни ограничения, поставени в Разрешителното за ползване на воден обект за заустване на отпадъчни води от ПСОВ-Враца. |
| 6. | 26.05.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно незаконно водочерпене от кладенец за захранване на частен рибарник в с. Върбешница, общ. Мездра | БДДР-Плевен | Сигналът е изпратен за предприемане на действия по компетентност от БДДР-Плевен. |
| 7. | 29.05.2020г. | Сигнал постъпил на „зелен“ телефон в РИОСВ-Враца | Сигнал постъпил на „зелен“ телефон в РИОСВ-Враца относно нерегламентирано изгаряне на отпадъци на ул. „Брусенско шосе“, гр. Мездра. | Община Мездра | Сигналът е изпратен за предприемане на действия по компетентност от Община Мездра. |